Gauteng-polisie bekommerd oor taxigeweldArgieffoto “Die geweld wat verband hou met die taxibedryf is ingewikkeld. Ons kom agter dat geweld wat in ander provinsies ontstaan het oorspoel na Gauteng,” het lt.genl. Lesetja Mothiba aan verslaggewers gesê. Mothiba het gesê ŉ taakspan, wat onder meer uit verteenwoordigers van die departement van vervoer bestaan, is op die been gebring om aandag te gee aan die kwessie van taxigeweld. Volgens Mothiba is die taxibedryf in die provinsie “versadig” en lei dit tot dispute oor winsgewende roetes. Mothiba het gesê die geweld is as gevolg van die aantal taxi’s in die provinsie en omdat van die taxioperateurs wat voorheen baie winsgewend was, nie meer so baie geld maak nie. Dit lei dan tot dispute. Die dispuut oor roetes het tot talle skietvoorvalle en aanvalle gelei die afgelope ruk.